**Έναρξη Υποβολής Αιτήσεων Για Δωρεάν Σίτιση Ακ. Έτους 2024-2025**

Ενημερώνουμε τους φοιτητές/τριες του Πανεπιστημίου Θεσσαλίας, προπτυχιακούς, μεταπτυχιακούς και υποψήφιους διδάκτορες, ότι θα υποβάλουν **ηλεκτρονικά** την **Αίτηση** για τη χορήγηση της δωρεάν σίτισης, μέσω της διαδικτυακής πλατφόρμας του Πανεπιστημίου ([https://merimna.uth.gr](https://merimna.uth.gr/)), χρησιμοποιώντας τους κωδικούς του ιδρυματικού τους λογαριασμού. Για την πρόσβαση στην ηλεκτρονική πλατφόρμα Αιτήσεων Σίτισης από ηλεκτρονικό υπολογιστή εκτός δικτύου Π.Θ., θα πρέπει να κάνετε χρήση του [Εικονικού Ιδιωτικού Δικτύου (VPN)](https://it.uth.gr/services/eikoniko-idiotiko-diktyo-vpn).

Οι αιτήσεις για δωρεάν σίτιση υποβάλλονται από τη **Δευτέρα 27 Μαΐου** έως και την **Τετάρτη 31 Ιουλίου 2024.**

Απαραίτητη προϋπόθεση για την υποβολή της αίτησης είναι να έχει εκδοθεί η πράξη Διοικητικού Προσδιορισμού Φόρου (πρώην εκκαθαριστικό σημείωμα για το φορολογικό έτος 2023).

**ΠΡΟΣΟΧΗ:** Οι φοιτητές/τριες της **Λάρισας** και της **Καρδίτσας** οι οποίοι πρόκειται να υποβάλουν αίτηση για **«Στέγαση-Σίτιση» δεν θα επανυποβάλουν** αίτηση για σίτιση, διότι **ταυτόχρονα** η αίτησή τους αξιολογείται και για τη σίτιση**.**